|  |  |
| --- | --- |
| **RAPORTI I VLERËSIMIT TË NDIKIMIT** |  |
| **EMËRTIMI I PROPOZIMIT TË POLITIKËS** | Projektligj “Për Produktet Plehërues” |
| **MINISTRIA UDHËHEQËSE** | Ministria e Bujqësisë dhe Zhvillimit Rural |
| **FAZAE POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | Nuk ka përafrim të legjislacionit të BE |
| **DIREKTIVË/RREGULLORE E BE-së** | Ky projektligj nuk përafron legjislacionine BE-së, por ka si referencë legjislacionin e disa vendeve të BE-së, sidomos të Italisë dhe Spanjës” |
| **PUBLIKIMET DHE STRATEGJITË E LIDHURA** | VKM nr. 709, datë 29.10.2014 “Për miratimin e Strategjisë Ndërsektoriale për Zhvillimin Rural dhe Bujqësor 2014-2020” |
| **DATA E KONSULTIMIT PUBLIK** | 8.10.2018 |
| **DATAE VLERËSIMIT TË NDIKIMIT**  | 10.5.2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | 15.5.2019 |
| **NUMRI I VLERËSIMIT TË NDIKIMIT** | 2019 –MBZHR-Nr.1 |
| **TE DHËNA KONTAKTI****(EMRI, E-MAIL, NUMRI I TELEFONIT TËPERSONIT TË KONTAKTIT)** | Luljeta Çuko*e-mail*-i: luljeta.cuko@bujqesia.gov.alnumri i telefonit: 0684681827Entela Kola*e-mail*-i: entela.kola@bujqesia.gov.alnumri i telefonit: 0688535551Glaudjana Musaj*e-mail*-i:glaudiana.musaj@bujqesia.gov.alnumri i telefonit: 0688846379 |
|  |
| **PJESA 1: PËRMBLEDHJEEKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*Njohja dhe evidentimi i çdo hallke të zinxhirit ushqimor është i një rëndësie të veçantë për garantimin e shëndetit publik dhe mbrojtjen e interesit të konsumatorit në përgjithësi.Produktet plehërues janë grupi më i rëndësishëm i inputeve bujqësore dhe me një shumllojshmëri formulimesh dhe përmbajtje të lëndëve ushqyese, me veprim të drejtpërdrejtë në zhvillimin e bimëve dhe të prodhimtarisë e të cilësisë së prodhimit, pa përjashtuar edhe ndikimin po të drejtpërdrejtë në sigurinë ushqimore.Ligji nr. 10390, datë 03.03.2011, “Për plehrat e përdorimit për bimësinë”, së bashku me paketën nënligjore, gjatë viteve të fundit nuk i është përgjigjur në nivelin e duhur trendit të ri të regjistrimit, tregtimit dhe përdorimit të plehrave dhe, në shumë raste të tjera ka lënë hapësira për abuzime sidomos tek kategoria “EC FERTILIZERS”, që zenë dhe pjesën më të madhe në sasi dhe llojshmëri të plehrave që importohen dhe përdoren në Shqipëri. Gjithashtu, nuk përcakton rregulla të qarta, për prodhimin e produkteve plehërues në vend si dhe në kontrollin që nga prodhimi deri te përdorimi. Nuk ka trajtuar thuajse fare prodhimin e plehrave për përdorim për bimësinë si aktivitet i rëndësishëm në këtë fushë, duke e bllokuar tërësisht atë. Mangësi ka patur edhe në përcaktimin e rregullave dhe procedurave për regjistrimin e plehrave për përdorim, për bimësinë si dhe në tregtimin dhe etiketimin e tyre. Boshllëku ligjor dhe institucional dhe si pasojë moszbatimi i plotë i dispozitave të ligjit ekzistues, për shkak të ndryshimeve dhe reformave të zbatuara vitet e fundit, ka bërë që të mos të ketë ndarje të qarta të përgjegjësive dhe kompetencave për menaxhimin, monitorimin dhe analizimin e produkteve plehërues. Nuk ka patur të përcaktuar strukturën përgjegjëse në ministri për hartimin e politikave dhe legjislacionit në fushën e plehrave për përdorim për bimësinë.  |
| **OBJEKTIVAT***Cilat janë objektivat dhe efektet e synuara të propozimit?** Garantimi i i produkteve plehërues cilësorë dhe të kontrolluar, duke vendosur sistem regjistrimi të detyrueshëm, për të gjithë produktet plehrues që prodhohen, importohen për përdorim.
* Rritja e efikasitetit në të ushqyerit e bimëve me elementë ushqyes, që përmirësojnë cilësitë fiziko-kimike dhe pjellorinë e tokës, nëpërmjet zgjerimit të shumllojshmërisë së produkteve plehruese, duke ofruar mundësi të mëdha në zgjedhjen e produktit.ëëë. Përcaktimi i strukturave për monitorimin e gjithë aktivitetit lidhur me produktet plehërues.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimevekryesore dhe tëdizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Për arritjen e objektivave të politikës janë shqyrtuar opsionet e mëposhtme:* Opsioni 0 (*status quo)*: - Nuk do të ndërhyjmë me ndryshim apo politikë të re;
* Opsioni 1( Ndryshimi i ligjit ekzistues, “Ligji nr. 10390, datë 3.3.2011, “Për plehrat e përdorimit për bimësinë”) Ky opsion nuk është përzgjedhur pasi ndryshimet e nevojshme do të kalonin 50% të ligjit, nuk do të parashikonin prodhimin e plehrave dhe VAN e këtij opsioni është gati 20 milion lekë më e ulët se Opsioni ynë i përzgjedhur.
* Opsioni 2( Hartimi i njëligji të ri, “Për produktet plehërues”). Eshtë pranuar opsioni 2, si më i përshtatshëm nga pikpamja teknike, më i detajuar dhe i plotësuar, si dhe më i zbatueshëm. Sipas këtij opsioni, ndryshimi prek mbi 70 % të përmbajtjes së ligjit nr. 10390, datë 3.3.2011, “Për plehrat e përdorimit për bimësinë” dhe, për këtë arsye, paraqitet si projektligj i ri. VAN i Opsionit 2, paraqitet 26.8 milion lekë kundrejt VAN 5.5 milion lekë të Opsionit 1.
 |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.***Ndikimet ekonomike** të opsionit të preferuar(opsioni 2)*Kostot e drejtpërdrejta për sektorin publik.* Nga pikëpamja financiare parashikohet që të ardhurat e grumbulluara në buxhetin e shtetit do të jenë rreth 5 milion lekë/vit, nga regjistrimi dhe prodhimi i produkteve plehërues.Në llogaritjen e kësaj vlere jemi nisur nga nivelet e regjistrimeve për vitet 2017 dhe 2018, ku vlera arrin rreth 2 milion lekë në vit, si dhe në rritjen e numrit të regjistrimeve pas hyrjes në fuqi të këtij ligji, ku parashikohet një vlerë shtesë rreth 2 milion lekë/vit. Shtesa parashikohet edhe nga tarifat e prodhimit në vend të produkteve plehërues, afërsisht në 200-300 mijë lekë.Shpenzimet e llogarituara për vitin e parë janë 1,260 mijë lekë, duke përfaqësuar pagën e grupit të punës për përgatitjen e projektligjit dhe shpenzimet e vazhdueshme për shtesën e një specialisti në strukturën e drejtorisë përgjegjëse për produktet plehruese me kosto vjetore 1,170 mijë lekë.Do të ketë gjithashtu edhe *disa lloje ndikimesh jo të drejtpërdrejta ekonomike,* që janë pa vlerë monetare, aktualisht të matshme, në buxhet dhe konsistojnë në përcaktimin e përgjegjësisë dhe formalizimin e subjekteve që zhvillojnë aktivitetin e tregtimit dhe prodhimit të produkteve plehërues.Ndikim jo të drejtpërdrejtë do të ketë edhe tek konsumatori, për produkte plehërues më cilësor dhe shkallë më të lartë gjurmueshmërie nga prodhimi deri tek përdorimi.**Ndikimimjedisor***idrejtpërdrejtë*Ligji ka për objekt edhe garantimin e shëndetit të njerëzve dhe kafshëve si dhe mbrojtjen e mjedisit nga përdorimi i produkteve plehërues*.* Sipas ligjit, ndalohet prodhimi, importi, vendosja në treg dhe përdorimi i produkteve plehërues me përmbajtje substancash të dëmshme, të cilat mund të përbëjnë rrezik për sigurinë ose shëndetin e njerëzve, kafshëve ose bimëve ose një rrezik për mjedisin ose për sigurinë publike dhe që janë të ndaluara sipas legjislacionit për mbrojtjen e mjedisit dhe kimikatet.Ky ligj zbatohet për personat fizikë dhe juridikë që ushtrojnë veprimtari të parashikuara në dispozitat e këtij ligji, si dhe të legjislacionit në fuqi për licencat, autorizimet dhe lejet, vlerësimin e ndikimit në mjedis, lejet e mjedisit dhe kimikateve.Është kusht që për subjektet të cilët do të zhvillojnë prodhimin dhe tregtimin e produkteve plehërues me rrezikshmëri duhet të pajisen me lejen përkatëse të mjedisit dhe kimikateve, për këtë veprimtari. **Ndikimi Social** *idrejtpërdrejtë*Aktiviteti i tregtimit të produkteve plehërues mund të ndikojë në rritjen e numrit të të punësuarve. Ndërsa aktiviteti i prodhimit të produkteve plehërues do të ndikojë në rritjen e të punësuarve në këtë sektor, rritje e cila do të jetë mesatarisht 45 të punësuar. |
| **ARSYETIMI I OPSIONIT TË PREFERUAR***Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i preferuar është përzgjedhur Opsioni 2, hartimi i një ligji të ri, “Për produktet plehërues”, për arsye se në fillim është bërë analiza e vlerësimit të boshllëkut ligjor, nëpërmjet të cilit u identifikuan se cfarë ndërhyrje duheshin bërë. Me reflektimin e tyre synohet garantimi i shëndetit të njerëzve dhe kafshëve sidhe mbrojtja e mjedisit nga përdorimi i produkteve plehërues, rritjen e efikasitetit në të ushqyerit e bimëve me elementë ushqyes dhe përmirësimin e cilësive fiziko-kimike dhe të pjellorisë së tokës. Ky projektligj prek mbi 70 % e përmbajtjes së ligjit nr. 10390, datë 3.3.2011, “Për plehrat e përdorimit për bimësinë” dhe, për këtë arsye, paraqitet si projektligj i ri. Projektligji qartëson më mirë strukturat përkatëse dhe detyrat e secilës prej tyre me mire funksionimin e kontrollit dhe monitorimit të produkteve plehërues që nga miratimi për licensim të prodhimit, regjistrimi, tregtimi, si dhe në kryerjen e inspektimeve dhe të analizimit të tyre; kënaq kërkesat aktuale të bujqësisë sonë lidhur me trendin gjithmonë në rritje për sasinë, llojshmërinë dhe cilësinë e produkteve plehërues; lejon tregtimin dhe përdorimin e produkteve plehërues vetëm nëse janë të regjistruar; parashikon procedura më të thjeshtuara regjistrimi, me dokumentacion më të qartë dhe me afate të shkurtuara; përcakton gjurmueshmërinë në të gjitha nivelet e prodhimit, tregtimit dhe përdorimit të produkteve plehërues; ndalon prodhimin, importin, vendosjen në treg dhe përdorimin e produkteve plehërues të paregjistruara; produkteve plehërues me përmbajtje substancash të dëmshme, të cilat mund të përbëjnë rrezik për sigurinë ose shëndetin e njerëzve, kafshëve, bimëve ose një rrezik për mjedisin dhe për sigurinë publike; produkteve plehëruestë falsifikuar; produkteve plehërues të tjetërsuar; produkteve plehërues me përmbajtje të pa deklaruar.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 1** | **Viti 2** | **Viti 3** |
| 1,170,000 | 1,170,000 | 1,170,000 |

 |
| Ky projektligj ka kosto minimale mbi buxhetin e shtetit, krahasimisht përfitimeve. Në krahun tjetër, parashikohet që të ardhurat e grumbulluara në buxhetin e shtetit, të drejtpërdrejta, do të jenë rreth 4-5 milion lekë/vit, nga regjistrimi dhe prodhimi i produkteve plehërues. Gjithashtu përdorimi i produkteve plehruese, sipas përcaktimeve të projektligjit, ndikon në cilësinë dhe standartet e produkteve bujqësore dhe rrit mundësitë për eksporte. |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Projektligji është konsultuar me grupet e interesit si dhe shoqatën “AFADA” (Shoqata e Tregtarëve të Inputeve Bujqësore). Ministria ka organizuar dy takime, ku është diskutuar drafti fillestar me grupet e interesit të prekura si dhe u ka dërguar atyre në formë elektronike (e-mail) draftin fillestar të projektligjit, për të cilën grupet e ineteresit kanë dërguar mendimet e tyre. Mbas mbledhjes së komenteve është zhvilluar takimi në të cilin u diskutuan të gjitha nenet e projektligjit, për të cilat u ra parimisht dakord, me disa sugjerime sa i takon përkufizimeve, për të sqaruar më mirë përmbajtjen dhe zbatimin e saktë të ligjit.Konkretisht është rënë dakord me AFADA-n që të gjitha produktet plehërues duhen regjistruar para se të vendosen në treg, pasi kjo realizon unifikim të rregullave edhe me vendet e rajonit si Serbia, Maqedonia e Veriut, Kosova dhe Mali i Zi. Gjithashtu, kjo ndikon në forcimin e gjurmueshmërisë së produkteve plehërues si dhe mënjanon parregullsitë në importimin, tregtimin dhe përdorimin e tyre. Është pasqyruar propozimi që procedura e regjistrimit të jetë sa më e shpejtë si dhe forcimi i kërkesave për kontrollin cilësor dhe sasior të tyre, sidomos i produkteve plehërues me përmbajtje substancash të dëmshme, të cilat mund të përbëjnë rrezik për sigurinë ose shëndetin e njerëzve, kafshëve, bimëve ose një rrezik për mjedisin dhe për sigurinë publike.Nga disa përfaqësues të grupeve të interesit është propozuar që në draft të zerë vend të rëndësishëm edhe prodhimi në vend i produkteve plehërues. Më datë 8.10.2018 projektligji “Për produktet plehëruese” së bashku me dokumentacionin shoqërues janë publikuar për konsultim publik në Regjistrin elektronik të Konsultimit Publik në ëebsite <http://www.konsultimipublik.gov.al>.  |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi do të realizohen sipas përcaktimeve të dispozitave të projektligjit dhe do të plotësohet me miratimin e akteve nënligjore që do të miratohen në zbatim të këtij ligji, ku nga 15 akte, citojmë 2 prej tyre, të lidhura me zbatimin dhe monitorimin, si: * Përcaktimi i rregullave për ruajtjen, ambalazhimin, etiketimin dhe përdorimin e produkteve plehërues;

Kërkesat paraprake për miratimin e prodhimit, kërkesat për mbajtësin e miratimit të prodhimit dhe detyrimet e prodhuesit në vendStrukturat përgjegjëse për zbatimin e këtij ligji dhe të akteve nënligjore në zbatim të tij, janë:  a) Drejtoria përgjegjëse për produktet plehërues (DPPP) në ministri;b) Shërbimi i mbrojtjes së bimëve pranë Agjencisë Rajonale të Shërbimit Veterinar dhe Mbrojtjes së Bimëve në 4 rajonet (ARSHVMB);c) Komisioni i regjistrimit të produkteve plehërues (KRPP); ç) Laboratori kombëtar i referencës dhe laboratorët e miratuar të kontrollit.Drejtoria përgjegjëse për produktet plehërues është drejtoria përgjegjëse, për mbrojtjen e bimëve në ministri dhe ka këto detyra: është autoriteti kompetent që harton politikat dhe legjislacionin e produkteve plehërues;zhvillon proceduarat që lidhen me regjistrimin e produkteve plehërues;ndjek dhe monitoron aktivitetin e produkteve plehërues në nivel qëndror, në zbatim të këtij ligji.Shërbimi i mbrojtjes së bimëve pranë ARSHVMB-së mbikëqyr e kontrollon prodhimin, importimin, eksportimin, ruajtjen, tregtimin dhe përdorimin e produkteve plehërues, në zbatim të këtij ligji dhe të akteve nënligjore në zbatim të tij.Komisioni është organ kolegjial teknik i përhershëm dhe vendimmarrës dhe kryen vlerësimin e dhe regjistrimin e produkteve plehruese.Laboratori kombëtar i referencës dhe laboratorët e miratuar të kontrollit kryen detyrat e përcaktuara në ligj për kontrollin cilësor të produkteve plehërues të hedhura në treg dhe organizimin e testeve paralele të mostrave të standardizuara |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Ligji nr. 10390, datë 3.3.2011, “Për plehrat e përdorimit për bimësinë” nuk është ndryshuar asnjëherë, dhe nuk i përgjigjet trendit të ri të përdorimit të produkteve plehërues dhe, në shumë raste të tjera, ka lënë hapësira për abuzime sidomos tek kategoria “EC FERTILIZERS”, që zenë dhe pjesën më të madhe në sasi dhe llojshmëri të plehrave që importohen dhe përdoren në Shqipëri.

Gjatë zbatimit të ligjit është konstatuar se ka patur pengesa dhe vështirësi të karakterit teknik dhe ligjor. Nisur nga këto vështirësi janë kryer diskutime me ekspertë të fushës si dhe me grupet e interesit, ku rezultoi se duhet bërë ndërhyrje në ligj. Nga grupi i punës për rishikim e këtij legjislacioni, me kostatimet e kryera fillimisht u ra radord të bëheshin ndryshime në ligjin ekzistues. Nga shqyrtimi i problematikave dhe i ndërhyrjeve në ligjin ekzistues, rezultoi që ndërhyrjet preknin mbi 70% të përmbajtjes së tij, për këtë arsye u ra dakord të hartohej një projektligj i ri.

Gjithashtu,ligji ekzistues, nuk ka trajtuar prodhimin e plehrave për përdorim për bimësinë si aktivitet i rëndësishëm në këtë fushë, duke e bllokuar tërësisht atë. Mangësi ka patur edhe në përcaktimin e rregullave dhe procedurave për regjistrimin e plehrave për përdorim për bimësinë si dhe në tregtimin dhe etiketimin e tyre. Ky projektligj është në përputhje dhe në zbatim të programit politik të qeverisë shqiptare për zhvillimin e sektorit të bujqësisë dhe veçanërisht me konsolidimin dhe sigurinë juridike në fushën e sigurisë ushqimore dhe konkretisht të objektivave nr. 5 “Përmirësimi i prodhimit, përpunimit dhe tregtimit të produkteve bujqësore për të rritur sasinë dhe sigurinë ushqimore të tyre” dhe 17 “Rritja e kontrollit të origjinës së produkteve bujqësore dhe blegtorale për të rritur nivelin e sigurisë ushqimore në tregjet bujqësore, blegtorale dhe në industrinë agroushqimore”.

Njohja dhe evidentimi i çdo hallke të zinxhirit ushqimor është i një rëndësie të veçantë për garantimin e shëndetit publik dhe mbrojtjen e interesit të konsumatorit në përgjithësi.

Produktet plehërues janë grupi më i rëndësishëm i inputeve bujqësore dhe me një shumllojshmëri formulimesh dhe përmbajtje të lëndëve ushqyese, me veprim të drejtpërdrejtë në zhvillimin e bimëve dhe të prodhimtarisë e të cilësisë së prodhimit, pa përjashtuar edhe ndikimin po të drejtpërdrejtë në sigurinë ushqimore.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Problemi lidhet me mos ekziztencën e një kuadri ligjor të mirëfilltë për “Produktet Plehërues”, si pasojë e mos koordinimit dhe mungesës së institucioneve në nivele qëndrore dhe vendore, mos funskionimit të strukturave për monitorimin, analizimin, gjurmushmërinë e produkteve plehërues.

Ligji ekzistues “Për plehrat e përdorimit për bimësinë”, gjatë viteve të fundit lidhur me regjistrimin dhe përdorimin e plehrave, në shumë raste të tjera ka lënë hapësira për abuzime veçanërisht tek kategoria “EC FERTILIZERS”, që zenë dhe pjesën më të madhe në sasi dhe llojshmëri të plehrave që importohen dhe përdoren në Shqipëri. Gjithashtu, nuk përcakton rregulla të qarta për prodhimin e produkteve plehërues në vend si dhe në kontrollin që nga prodhimi deri te përdorimi. Nuk ka trajtuar thuajse fare prodhimin e plehrave për përdorim për bimësinë si aktivitet i rëndësishëm në këtë fushë, duke e bllokuar tërësisht atë. Mangësi ka patur edhe në përcaktimin e rregullave dhe procedurave për regjistrimin e plehrave për përdorim për bimësinë si dhe në tregtimin dhe etiketimin e tyre.

**Projektligji ka efekte mbi bizneset që merren kryesisht me inputet bujqësore dhe ka efekt të drejtpërdrejtë në buxhet, pasi shmang abuzimet e deritanishme, formalizon veprimtaritë dhe përcakton dispozita edhe për prodhimin e produkteve plehruese në vend.**

Projektligji do të ketë efekte mbi prodhimin dhe tregtimin e produkteve plehërues si dhe në sigurimin e prodhimeve të sigurta dhe cilësore.

Pavarësisht legjislacionit aktual, problemet e hasuara në lidhje me inputet bujqësore ku përfshihen 3 grupet: plehërat për përdorimin e bimësisë, materiali mbjellës dhe shumëzues bimor dhe produktet për mbrojtjet e bimëve, që të kryhen siç duhen funksionet e tyre në dobi të prodhimit si dhe të ruajtjes së shëndetit të njerëzvë, kafshëvë dhe mbrojtjes së mjedisit kanë nevojën për tu trajtuar sipas një pakete të plotë ligjore si dhe me struktura të mirë përcaktuara për hartimin, implimentimin dhe monitorimin e këtyre akteve.

Materiali mbjellës shumëzues bimor dhe produktet e mbrojtjes së bimëvë, thuajse janë të kompletura në këto dy aspekte.

Plehërat për përdorim të bimësisë, edhe pse përbejnë grupin më të rëndësishëm të inputeve bujqësore, nuk janë të pajisur me paketë të plotë ligjore dhe funksionale, gjithashtu ka mungesë të strukturave përkatësë, duke u nisur nga institucioni qëndror dhe si rrjedhoje tek institucionet zbatuese në varësi.

Grupet e interesit të prekura nga ky problem janë: biznesi, konsumatori, shoqatat e bashkëpunimit bujqësor.

Projektligji do të ketë efekte mbi prodhimin dhe tregtimin e produkteve plehërues si dhe në sigurimin e prodhimeve të sigurta dhe cilësore.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Arsyeja që qeveria planifikon të ndërhyjë ,është se produktet plehërues janë grupi më i rëndësishëm i inputeve bujqësore dhe me një shumllojshmëri formulimesh dhe përmbajtje të lëndëve ushqyese, me veprim të drejtpërdrejtë në zhvillimin e bimëve dhe të prodhimtarisë e të cilësisë së prodhimit, pa përjashtuar edhe ndikimin po të drejtpërdrejtë në sigurinë ushqimore. Projektligji përcakton rregulla të qarta për prodhimin e produkteve plehërues në vend si dhe në kontrollin që nga prodhimi deri te përdorimi.

Përmes kësaj ndërhyrjeje qeveria synon të arrijë

1. Vendosjen e rregullave për prodhimin, regjistrimin, tregtimin, importin, eksportin, përdorimin e produkteve plehërues si dhe për kontrollin e cilësisë, gjurmueshmërinë, informimin, reklamimin dhe inspektimin e veprimtarive që lidhen me produktet plehërues.
2. Rregullimin e prodhimit, tregut dhe përdorimit, me qëllim që të garantohet shëndeti i njerëzve dhe kafshëve si dhe mbrojtja e mjedisit nga përdorimi i produkteve plehërues.
3. Rritjen e efikasitetit në të ushqyerit e bimëve me elementë ushqyes si dhe të përmirësohen cilësitë fiziko-kimike dhe pjelloria e tokës.
4. Përcaktimin e strukturave për monitorimin e gjithë aktivitetit, lidhur me produktetplehërues.

Ministria,nëpërmjet këtij ligji dhe akteve nënligjore në zbatim të tij,do të nxisë ndërgjegjësimin për prodhimin, tregtimin dhe përdorimin siç duhet të produkteve plehërues.

Projektligji do të ketë efekte mbi prodhimin dhe tregtimin e produkteve plehërues si dhe në sigurimin e prodhimeve të sigurta dhe cilësore.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Kjo politikë e propozuar synon përmbushjen e objektivave të mëposhtme:

* Garantimi i produkteve plehërues cilësorë dhe të kontrolluar , duke vendosur sistem regjistrimi të detyrueshëm për të gjithë produktet plehrues që prodhohen, importohen për përdorim si dhe ndalimin e prodhimit, importit dhe përdorimit të produkteve plehrues me përmbajtje substancash të dëmshme, të fallsifikuara e tjetërsuara.
* Vendosja e sistemit të gjumueshmërisë, në të gjitha nivelet nga prodhimi deri në përdorimin e produkteve plehrues.

Rritja e efikasitetit në të ushqyerit e bimëve me elementë ushqyes që përmirësojnë cilësitë fiziko-kimike dhe pjellorinë e tokës , nëpërmjet zgjerimit të shumllojshmërisë së produkteve plehruese duke ofruar mundësi të mëdha në zgjedhjen e produktit ushqyes me funksion rritje të prodhimit cilësor.

* Përcaktimi i strukturave për monitorimin e gjithë aktivitetit lidhur me produktet plehërues, duke përcaktuar autoritetin kompetent për hartimin e politikave dhe të legjislacionit për produktet plehrues, strukturën mbikqyrëse dhe kontrolluese si dhe strukturave të lejuara me miratim, publike ose private, analizuese e zbatuese.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Gjatë analizës që është kryer nga MBZHR, janë shqyrtuar tre opsionet e mëposhtme:

* Opsioni i status quo-së (0):

Ligji nr. 10390, datë 03.03.2011, “Për plehrat e përdorimit për bimësinë” së bashku me paketën nënligjore, gjatë viteve të fundit është kthyer në pengesë për trendin e ri të regjistrimit dhe përdorimit të plehrave dhe, në shumë raste të tjera ka lënë hapësira për abuzime sidomos tek kategoria “EC FERTILIZERS”, që zenë dhe pjesën më të madhe në sasi dhe llojshmëri të plehrave që importohen dhe përdoren në Shqipëri. Gjithashtu, nuk përcakton rregulla të qarta për prodhimin e produkteve plehërues në vend si dhe në kontrollin që nga prodhimi deri te përdorimi. Nuk ka trajtuar thuajse fare prodhimin e plehrave për përdorim për bimësinë si aktivitet i rëndësishëm në këtë fushë, duke e bllokuar tërësisht atë. Mangësi ka patur edhe në përcaktimin e rregullave dhe procedurave për regjistrimin e plehrave për përdorim për bimësinë si dhe në tregtimin dhe etiketimin e tyre. Boshllëku ligjor dhe institucional dhe si pasojë moszbatimi i plotë i dispozitave të ligjit ekzistues, për shkak të ndryshimeve dhe reformave të zbatuara vitet e fundit, ka bërë që të mos të ketë ndarje të qarta të përgjegjësive dhe kompetencave për menaxhimin, monitorimin dhe analizimin e produkteve plehërues. Nuk ka patur të përcaktuar strukturën përgjegjëse në ministri për hartimin e politikave dhe legjislacionit në fushën e plehrave për përdorim për bimësinë.

* Opsioni 1: Ndryshimi i ligjit ekzistues. Problematikat e hasura gjatë zbatimit të ligjit ekzistues së bashku me aktet nënligjore në zbatim të tij, nuk mund të zgjidhen me ndryshime në ligjin ekzistues, për shkak të ndërhyrjeve të konsiderueshme në përmbajtje të ligjit, që janë mbi 70% të tij.
* Opsioni 2: Ligj i ri përproduktet plehërues.

Është rekomanduar opsioni për hartimin e kësaj politike, që është hartimi i një projektligji të ri, nëpërmjet ndërhyrjes për zgjidhjen e problemeve të dala gjatë zbatimit të ligjit ekzistues dhe konkretisht:

* mangësi në përcaktimin e rregullave dhe procedurave për regjistrimin e plehrave përpërdorim për bimësinë si dhe në tregtimin dhe etiketimin e tyre.
* boshllëk ligjor dhe institucional dhe si pasojë moszbatimi i plotë i dispozitave të ligjit ekzistues për shkak të ndryshimeve dhe reformave të zbatuara vitet e fundit.

Problemet që zgjidhen nëpërmjet projektligjit të ri, krahasuar me ligjin ekzistues nr. 10390, datë 3.3.2011, “Për plehrat e përdorimit për bimësinë”, prekin mbi 70 % të përmbajtjes së tij dhe, për këtë arsye, është i domosdoshëm hartimi i një projektligji të ri.

# Vlerësimi i opsioneve/analizimi i ndikimeve

* *Identifikoni se kush preket.*
* Subjektet e prodhimit dhe tregtimit të produkteve plehërues;
* Fermerët, si përdorues të produkteve plehërues;
* Konsumatorët.
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
* *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* ***Ndikimet ekonomike***
* Ndikimi është i drejtpërdrejtë është tek subjektet e prodhimit dhe tregtimit të produkteve plehërues dhe fermerët, pasi lejohet vetëm përdorimi i produkteve plehërues të regjistruar si dhe produktet plehërues përdoren nga përdoruesi i fundit, duke respektuar kërkesat dhe udhëzimet që jepen në etiketë. Nga përdorimi siç duhet sipas etiketës si dhe i produkteve plehërues cilësorë, efekti i pritshëm është në sasinë dhe cilësinë e prodhimit, për rrjedhojë dhe në rritje e të ardhurave nga shitjet, sidomos në eksport.
* Ndikimi është i drejtpërdrejtë financiar në shtim të të ardhurave të Buxhetit të Shtetit, nga aktiviteti i prodhimit si dhe nga regjistrimi i produkteve plehërues, parashikohet që të ardhurat e grumbulluara në buxhetin e shtetit, të drejtpërdrejta, do të jenë rreth 4-5milion lekë/vit, nga regjistrimi dhe prodhimi i produkteve plehërues.
* Ndikimi i drejtëpërdrejtë financiar tek fermeri sepse duke rritur gamën e produkteve plehruese, për rrjedhojë kemi ulje të çmimit të tyre dhe lehtësim të kostove të inputeve për fermerët.

***Ndikimet mjedisore***

* Përcaktimi i kritereve dhe rregullave të qarta dhe të rrepta në aktivitetin e prodhimit të produkteve plehërues si në licensimin ashtu dhe në monitorimin e këtij aktiviteti, ndikon drejtpërdrejtë në mbrojtjen e mjedisit nga ndotjet dhe shkarkimet. Gjithashtu, grumbullimi, transportimi, trajtimi dhe asgjësimi i produkteve plehërues të klasifikuar mbetje, do të trajtohen sipas detyrimeve që rrjedhin nga ligji nr. 10463, datë 22.09.2011, "Për menaxhimin e integruar të mbetjeve", i ndryshuar dhe aktet e tjera ligjore në fuqi. Sipas ligjit, ndalohet prodhimi, importi, vendosja në treg dhe përdorimi i produkteve plehërues me përmbajtje substancash të dëmshme, të cilat mund të përbëjnë rrezik për sigurinë ose shëndetin e njerëzve, kafshëve ose bimëve ose një rrezik për mjedisin ose për sigurinë publike dhe që janë të ndaluara sipas legjislacionit për mbrojtjen e mjedisit dhe kimikatet.
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*

***Ndikimet social***

* Në mënyrë jo të drejtpërdrejtë, projektligji ka ndikim tek konsumatorët, duke sjellë prodhime të sigurta dhe me një cilësi dhe gjurmueshmëri më të lartë.
* Aktiviteti i tregtimit të produkteve plehërues do të ndikojë në rritjen e numrit të punësuarve. Ndërsa aktiviteti i prodhimit të produkteve plehërues do të ndikojë në rritjen e të punësuarve në këtë sektor. Kjo rritje pritet të jetë mesatarisht 45 të punësuar.\
* Gjithashtu, përdorimi i produkteve plehërues të regjistruar dhe cilësorë do të ndikojë dhe në cilësinë dhe sigurinë e prodhimeve bujqësore, pra në rritje të shkallës së besueshmërisë te konsumatori.
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*

 Nëpërmjet grumbullimit të të dhënave nga grupet e interesit të lidhur drejtpërdrejtë ose indirekt me aktivitetin prodhues tregtues të plehrave si dhe shoqatat e fermerëve, janë përcaktuar me përfarësi të dhënat kosto, përfitim si dhe niveli i të ardhurave, i pritshëm për buxhetin e shtetit.

Risk i nivelit të mesëm paraqitet luhatja e kostove të produkteve nga luhatja e çmimeve të bursës për një kategori të caktuar të produkteve plehërues që importohen. Risku i nivelit të mesëm mund të paraqitet edhe në aktivitetin e prodhimit në vend, për shkak se ky prodhim do të realizohet për herë të parë.

* *Përmblidhni vlerësimin e opsioneve:*
* *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto tëndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*
* Opsionet e vlerësuara nga grupi i punës, “Për hartimin e projektligjit “Për produktet plehruese” u kryen duke analizuar numrin e dispozitave dhe neneve që ndryshohen dhe shtohen për të arritur qëllimet/objektivat e këtij projektligji. Krahasimi është bërë duke u nisur nga numri total i neneve të projektligjit ekzistues dhe neneve që ndryshohen dhe shtohen. Në përfundim u arrit në konkluzionin që paraqitja e projektligjit të jetë në formën e projektligjit të ri, për shkak të ndërhyrjeve të konsiderueshme në përmbajtje të ligjit.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është hartimi i projektligjittë ri,“Për produktet plehërues”, pasi bazuar në analizën e dispozitave dhe neneve që ndryshohen/shtohen, u arrit në përfundimin se nuk është i nevojshëm amendimi por hartimi i një ligji të ri, pasi në fillim është bërë analiza e vlerësimit të boshllëqeve ligjore, nëpërmjet të cilit u identifikuan ndërhyrjet që duheshin bërë. Hartimi i ligjit të ri, të propozuar është opsioni më i mirë, pasi bazuar edhe në analizën e mësipërme,luan një rol të rëndësishëm në rregullimin e prodhimit, tregut dhe përdorimit, me qëllim që të garantohet shëndeti i njerëzve dhe kafshëve si dhe mbrojtja e mjedisit nga përdorimi i produkteve plehërues,rritet efikasiteti në të ushqyerit e bimëve me elementë ushqyes si dhe të përmirësohen cilësitë fiziko-kimike dhe pjelloria e tokës.

Ky projektligj prek mbi 70 % të përmbajtjes së ligjit nr. 10390, datë 3.3.2011, “Për plehrat e përdorimit për bimësinë” dhe, për këtë arsye, paraqitet si projektligj i ri.

Opsioni i preferuar është përzgjedhur bazuar në analizën kosto-përfitim. VAN e Opsionit 2 paraqitet 26.8 milion lekë kundrejt VAN 5.5 milion lekë të Opsionit 1.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria e Bujqësisë dhe Zhvillimit Rural, së bashku me institucionet e saj të varësisë është institucioni përgjegjës për monitorimin e zbatueshmërisë së ligjit, pas miratimit të këtij propozimi.

Gjatë zbatimit të projektligjit të propozuar për të arritur qëllimet e politikës institucionet përgjegjës do të jenë::

* Drejtoria përgjegjëse në ministri që mbulon produktet plehërues, për zbatimin e programeve, si dhe
* Agjencitë rajonale të shërbimit veterinar dhe mbrojtjes së bimëve, nëkatër rajone

Nuk mund të konstatojmë aktualisht ndonjë pengesë në zbatimin e hartimit dhe miratimit të ligjit të ri, ndërsa e rëndësishme është plotësimi me një specialist në drejtorinë përgjegjëse në ministri, i cili do mbulojë produktet plehërues.

Për zbatimin e ligjit dhe përputhshmërinë me kërkesat e tij do të ndërmerren hapat e mëposhtme:

* + Do të fillojë një fushatë ndërgjegjësimi për përdorimin e produkteve plehërueslidhur me sigurinë, cilësinë, efektshmërinë dhe parandalimin e rreziqeve nga tregtimi i produkteve plehërues;
	+ Do të hartohen aktet nënligjore që rrjedhin prej këtij ligji;
	+ Do të kryhet kualifikimi i strukturave zbatuese të ligjit dhe akteve të tij nënligjore;
	+ Do të kryhet informimi i prodhuesve, importuesve dhe tregtuesve, për veprimtaritë e organizuara lidhur me sigurinë, cilësinë, efektshmërinë dhe parandalimin e rreziqeve nga tregtimi i produkteve plehërues.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Propozimi i këtij projektligji përmban elementëtë rëndësishëm për zbatimin e planit të punës për sistemin e monitorimit dhe vlerësimit në zbatimin e ligjit, bazuar në problemet e konstatuara, për përcaktimin e organeve përgjegjëse për respektimin dhe garantimin e të gjithave shërbimeve të nevojshme, për bashkërendimin e punës dhe dhënien e mbështetjes për standardet teknike dhe mënyrat e analizave që kryhen.

Indikatorët për të matur arritjen e objektivit janë si më poshtë:

* Shkalla e ndërgjegjësimit mbi domosdoshmërinë e tregtimit dhe përdorimit të produkteve plehërues të regjistruar, pra të sigurtë dhe cilësorë;
* Monitorimi i aktivitetit të operatorëve të prodhimit dhe tregtimit të produkteve plehërues, nga përdorimi siç duhet sipas etiketës si dhe i produkteve plehërues cilësorë, efekti i pritshëm është në sasinë dhe cilësinë e prodhimit, për rrjedhojë dhe në rritje e të ardhurave nga shitjet, sidomos në eksport..
* Struktura përgjegjëse për hartimin e politikave dhe te legjislacionit të produkteve plehërues.
* Sistem monitorimi të aktiviteteve lidhur me produktet plehërues në nivel qëndror dhe rajonal.
* Regjistratë produkteve plehërues. të administruar

**Raporti i vlerësimit të ndikimit - Shtojca2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

**Opsioni 2**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktorizbritës** | 1 | 0.952835 | 0.907894 | 0.86573 | 0.824271 | 0.785394 | 0.748351 | 0.713055 | 0.649423 | 0.647378 |
| Kosto për buxhetin – njëherë | 2.520.000 | - | - | - | - | - | - | - | - | - |
| Kosto për buxhetin – në vazhdim | 1.170.000 | 1.170.000 | 1.170.000 | 1.170.000 | 1.170.000 | 1.170.000 | 1.170.000 | 1.170.000 | 1.170.000 | 1.170.000 |
| Kosto për biznesin – njëherë | - | - | - | - | - | - | - | - | - | - |
| Kosto për biznesin – nëvazhdim | - | - | - | - | - | - | - | - | - | - |
| Kosto për grupet e tjera – njëherë | - | - | - | - | - | - | - | - | - | - |
| Kosto për grupet e tjera – nëvazhdim | - | - | - | - | - | - | - | - | - | - |
| **Kosto në total**  | **3.690.000** | **1.170.000** | **1.170.000** | **1.170.000** | **1.170.000** | **1.170.000** | **1.170.000** | **1.170.000** | **1.170.000** | **1.170.000** |
| **Kosto e zbriturnë total** = Kostonë total x faktorinzbritës | ***3.690.000*** | ***1,114,817*** | ***1,062,236*** | ***1,012,135*** | ***964,398*** | ***918,911*** | ***875,571*** | ***834,274*** | ***794,925*** | ***757,432*** |
| Përfitimi për buxhetin – në vazhdim | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke |
| Përfitimipërbiznesin – njëherë | - | - | - | - | - | - | - | - | - | - |
| Përfitimi për biznesin – në vazhdim | - | - | - | - | - | - | - | - | - | - |
| Përfitimipërgrupet e tjera – njëherë | - | - | - | - | - | -- | - | - | - | - |
| Përfitimipërgrupet e tjera – nëvazhdim | - | - | - | - | -- | - | - | - | - | - |
| Kostopërbuxhetin – nëvazhdim | - | - | - | - | -- | - | - | - | - | - |
| **Përfitimi në total** | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke | 4.800.000 leke |
| **Përfitimi i zbriturnë total** = Përfitimi në total x faktorin zbritës | ***4,800,000*** | ***4,573,606*** | ***4,357,891*** | ***4,152,350*** | ***3,956,503*** | ***3,769,893*** | ***3,592,085*** | ***3,422,663*** | ***3,261,232*** | ***3,107,415*** |
| **Vleraaktuale e kostosnë total**  | **11,990,367**leke |
| **Vleraaktuale e përfitimit në total** | **38,852,789**leke |
| **Vleraaktualeneto (VAN) =**Vleraaktuale e përfitimitnë total – Vleraaktuale e kostosnë total | ***26,968,938 leke***  |

Opsioni 1

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktorizbritës** | 1 | 0.952835 | 0.907894 | 0.86573 | 0.824271 | 0.785394 | 0.748351 | 0.713055 | 0.649423 | 0.647378 |
| Kosto për buxhetin – njëherë | 1.260.000 | - | - | - | - | - | - | - | - | - |
| Kosto për buxhetin – në vazhdim | 1.170.000 | 1.170.000 | 1.170.000 | 1.170.000 | 1.170.000 | 1.170.000 | 1.170.000 | 1.170.000 | 1.170.000 | 1.170.000 |
| Kosto për biznesin – njëherë | - | - | - | - | - | - | - | - | - | - |
| Kosto për biznesin – nëvazhdim | - | - | - | - | - | - | - | - | - | - |
| Kosto për grupet e tjera – njëherë | - | - | - | - | - | - | - | - | - | - |
| Kosto për grupet e tjera – nëvazhdim | - | - | - | - | - | - | - | - | - | - |
| **Kosto në total**  | 2.430.000 | **1.170.000** | **1.170.000** | **1.170.000** | **1.170.000** | **1.170.000** | **1.170.000** | **1.170.000** | **1.170.000** | **1.170.000** |
| **Kosto e zbriturnë total** = Kostonë total x faktorinzbritës | ***2.430.000*** | ***1,114,817*** | ***1,062,236*** | ***1,012,135*** | ***964,398*** | ***918,911*** | ***875,571*** | ***834,274*** | ***794,925*** | ***757,432*** |
| Përfitimi për buxhetin – në vazhdim | 2.000.000 leke | 2.000.000 leke | 2.000.000 leke | 2.000.000 leke | 2.000.000 leke | 2.000.000 leke | 2.000.000 leke | 2.000.000 leke | 2.000.000 leke | 2.000.000 leke |
| Përfitimipërbiznesin – njëherë | - | - | - | - | - | - | - | - | - | - |
| Përfitimi për biznesin – në vazhdim | - | - | - | - | - | - | - | - | - | - |
| Përfitimipërgrupet e tjera – njëherë | - | - | - | - | - | - | - | - | - | - |
| Përfitimipërgrupet e tjera – nëvazhdim | - | - | - | - | -- | - | - | - | - | - |
| Kostopërbuxhetin – nëvazhdim | - | - | - | - | -- | - | - | - | - | - |
| **Përfitimi në total** | 2.000.000  | 2.000.000  | 2.000.000  | 2.000.000  | 2.000.000  | 2.000.000  | 2.000.000  | 2.000.000  | 2.000.000  | 2.000.000  |
| **Përfitimi i zbriturnë total** = Përfitimi në total x faktorin zbritës | 2,000,000 | 1,905,669 | 1,815,788 | 1,730,146 | 1,648,543 | 1,570,789 | 1,496,702 | 1,426,110 | 1,358,847 | 1,294,756 |
| **Vleraaktuale e kostosnë total**  | **10.730.367** leke |
| **Vleraaktuale e përfitimit në total** | **16.188.662**leke |
| **Vleraaktualeneto (VAN) =**Vleraaktuale e përfitimitnë total – Vleraaktuale e kostosnë total | ***5.458.295******lekë*** |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionëlekë** | **Vlera aktuale neto në milionëlekë** |
| **Kosto** | **Përfitimi** |
| Opsioni 1 | 10.7 | 16.2 | 5.5 milion lekë |
| Opsioni 2 | 12 | 39 | 27 milion lekë |

Vlerësimi referuar opsionit 2, është pasi gjykuar ndryshimeve sipas opsionit të zgjedhur, procesi përcillet me përfitime për buxhetin e shtetit në mënyrë të vazhdueshme. Ndërsa opsioni 1 është i shoqëruar me përfitime më të ulëta, pra VAN më e vogël.

Grupi i punës dhe RIA: